Document ID: /fineweb-2-swissfilter-quality_10-filterrobots/filtered/02143.jsonl.gz/15

Kjære alle dere
God Påske!!
I disse vanskelige tider – der vi alle begynner å bli slitne og frustrerte over alle tiltak, restriksjoner og begrensninger vi opplever – er det herlig å oppleve at naturen våkner til liv, blomstrer, kvitrer, vokser og gror uten noen som helst bekymring eller forbehold – den bare gjør, gror og blomstrer.
Den gaven å kunne være i – og nyte naturen og våre omgivelser, er vel den største vi har i denne tiden – den tar vi med oss når vi igjen kan møtes, reise og gå tilbake til en mer normalisert hverdag.
Vi gleder oss til å sees igjen på små og store arrangementer, nå må vi bare fullføre denne maratonen ++ og gjøre det beste vi kan, møte de vi kan, ta vare på hverandre, ta en telefon eller skrive en hyggelig hilsen til de vi savner å være sammen med.
Følg med på nettsiden og FB, vi sees på neste digitale Stammtisch, kom med på «Ut på tur»!
Jeg ønsker dere alle sunnhet og en riktig GOD PÅSKE!
Beate